CELEX: 62009TN0125
Language: sl
Date: 2009-03-26 00:00:00
Title: Zadeva T-125/09: Tožba, vložena 26. marca 2009 — Gruener Janura proti UUNT — Centum Aqua Marketing (HUNDERTWASSER)

6.6.2009   
            
            
               SL
            
            
               Uradni list Evropske unije
            
            
               C 129/17
            
         Tožba, vložena 26. marca 2009 — Gruener Janura proti UUNT — Centum Aqua Marketing (HUNDERTWASSER)
   (Zadeva T-125/09)
   2009/C 129/30
   Jezik, v katerem je bila tožba vložena: nemščina
   
      Stranke
   
   
      Tožeča stranka: Gruener Janura AG (zastopnik: P. Endres, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Centum Aqua Marketing GmbH (Magdeburg, Nemčija)
   
      Predlogi tožeče stranke
   
   
               —
            
            
               Zavrnitev prijave znamke „Hundertwasser“ št. 4491891 za naslednje proizvode in storitve:
               
                           —
                        
                        
                           Razred 20: izdelki, ki jih ne vsebujejo drugi razredi, iz lesa, plute, trsa, rogoza, vrbovega protja, roževine, kosti, slonovine, ribje kosti, želvovine, biserne matice, morske pene in nadomestkov vseh teh snovi ali iz umetnih snovi.
                        
                     
                           —
                        
                        
                           Razred 30: sladkor, riž, tapioka, sago, kavni nadomestki; moka in izdelki iz žitaric, kruh, pecivo in slaščice; med, melasni sirup; kvas, pecilni prašek; sol, gorčica; kis, omake (začimba); začimbe; sladoled; slaščice, sladkorna pena.
                        
                     
                           —
                        
                        
                           Razred 31: poljedelski, vrtnarski, gozdarski proizvodi in semensko zrnje, ki jih ne vsebujejo drugi razredi; žive živali; semena; naravne rastline in sveže cvetje; živalska krmila; slad; proizvodi iz biološkega kmetovanja; cvetje; dekoracija; rastline za dekoracijo, venci iz svežih rož.
                        
                     
                           —
                        
                        
                           Razred 35: reklamiranje, oglasna dejavnost.
                        
                     
                           —
                        
                        
                           Razred 39: prevozništvo, pakiranje in skladiščenje blaga; organizacija potovanj, prirejanje izletov, prirejanje turističnih ogledovanj, turistični uradi, paketna potovanja.
                        
                     
         
               —
            
            
               Tožena stranka naj nosi stroške postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: Centum Aqua Marketing GmbH
   
      Zadevna znamka Skupnosti: besedna znamka „HUNDERTWASSER“ za proizvode in storitve iz razredov 20, 25, 30, 31, 32, 35, 39 in 42 (prijava št. 4 491 891)
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: besedna znamka „FRIEDENSREICH HUNDERTWASSER“ za proizvode in storitve iz razredov 3, 16, 19, 24, 25, 27, 32 in 33 (znamka Skupnosti št. 1 825 629) in besedna znamka „HUNDERTWASSER“ za proizvode in storitve iz razredov 14, 16, 18, 19, 21, 24, 41 in 42 (znamka Skupnosti št. 1 931 393)
   
      Odločba oddelka za ugovore: zavrnitev ugovora
   
      Odločba odbora za pritožbe: razveljavitev odločbe oddelka za ugovore in delna ugoditev pritožbi ter delna zavrnitev prijave
   
      Navajani tožbeni razlogi: Kršitev člena 8(1)(b) Uredbe (ES) št. 40/94, ker naj bi med nasproti si stoječima znamkama obstajala verjetnost zmede.